Mark I (tenk)
Mark I je bio britanski tenk iz Prvog svjetskog rata i prvi tenk koji je korišten u borbi, te samim tim bio je prvo borbeno oklopno vozilo na gusjenicama koje je ušlo u serijsku proizvodnju. Prvi primjerci ovog tenka su ušli u upotrebu u augustu 1916. godine nakon što je prvobitno bilo naručeno 100 primjeraka, ali je kasnije ova narudžba povećana na 150 primjeraka. Postojale su dvije verzije tenka koje su označavane kao muške i ženske. Muški tenkovi su bili naoružani s dva topa kalibra 57 mm, a ženski su bili naoružani samo mitraljezima. Razlog tome je bilo mišljenje da bi modeli s dva topa bili nedovoljno zaštićeni u borbi od mnogobrojne neprijateljske pješadije. U početku je bilo plan da se proizvede što veći broj ovih tenkova kako bi iznenađenje neprijatelja bilo što veće. Međutim zbog pritiska vojni komandanata koji su vodili Bitku na Somi 1916., te su tenkovi tada bili prvi put upotrijebljeni 15. septembra. Samo ih je nekoliko uspjelo izvršiti svoje zadaće zbog neiskustva posada s novim oružjem i nepristupačnosti terena.